CELEX: 
Language: bg
Date: 2021-12-13 00:00:00
Title: ДЕЛЕГИРАНА ДИРЕКТИВА (ЕС) .../... НА КОМИСИЯТА за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на живак в други натриеви лампи с високо налягане (лампи с натриеви пари) за целите на общото осветление

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               С настоящата делегирана директива на Комисията се изменя приложение IІІ към Директива 2011/65/ЕС на Европейския парламент и на Съвета относно ограничението за употребата на определени опасни вещества в електрическото и електронното оборудване (преработена версия)
                  1
                (Директивата за ООВ) с цел то да бъде приведено в съответствие с научно-техническия напредък. Изменението се отнася до освобождаване, което се отнася до конкретно посочени приложения, съдържащи живак, в други натриеви лампи с високо налягане за целите на общото осветление.
            
            
               С Директивата за ООВ се ограничава употребата на определени опасни вещества в електрическото и електронното оборудване (ЕЕО), както е предвидено в член 4 от нея. Понастоящем десет вещества са ограничени и изброени в приложение II към Директивата за ООВ: олово, живак, кадмий, шествалентен хром, полибромирани бифенили (PBB), полибромирани дифенилови етери (PBDE), бис(2-етилхексилов) фталат (DEHP), бутилбензилов фталат (BBP), дибутилов фталат (DBP) и диизобутилов фталат (DIBP). В приложения III и IV са изброени материалите и компонентите на ЕЕО за специфични приложения, които са освободени от ограниченията за веществата, определени в член 4, параграф 1.
            
            
               В член 5 от директивата се предвижда адаптиране на приложения III и IV към научно-техническия напредък, което може да включва предоставяне, подновяване или отмяна на освобождаванията. Съгласно член 5, параграф 1, буква а) за включване на освобождавания в приложения III и IV трябва да се гарантира, че с това не се намалява степента на опазване на околната среда и на здравето, постановена с Регламент (ЕО) № 1907/2006 (REACH)
                  2
               , и че е изпълнено едно от следните условия: тяхното отстраняване или замяна посредством промени в проектирането или чрез материали и компоненти, които не изискват никакви материали или вещества, изброени в приложение II, е технически или научно неосъществимо; ii) не са осигурени надеждни заместители; iii) общото отрицателно въздействие върху околната среда, здравето и безопасността на потребителите, причинено от замяната, има вероятност да надхвърли общите ползи за околната среда, здравето и безопасността на потребителите от тази замяна. 
            
            
               В решенията относно освобождаванията и тяхната продължителност трябва да се вземат предвид наличието на заместители и социално-икономическото въздействие от заместването. При вземането на решения за срока на освобождаванията  се отчитат и всички потенциални последици за иновациите. Във връзка с цялостното въздействие на освобождаването по целесъобразност се прилагат съображения, свързани с жизнения цикъл. 
            
            
               В член 5, параграф 1, буква а) е посочено също така, че за да включи в списъците в приложения III и IV материали и компоненти на ЕЕО, използвани за специфични видове употреба, Комисията приема отделни делегирани актове. В член 5, параграф 3 и приложение V се описва процедурата за подаване на искания за освобождаване.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               Комисията получи искания
                  3
                от икономически оператори за предоставяне или подновяване на освобождавания съгласно член 5, параграф 3 и приложение V към Директивата за ООВ.
            
            
               Настоящото освобождаване 4 в) от приложение ІІІ допуска употребата на живак в натриеви лампи с високо налягане (лампи с натриеви пари) за целите на общото осветление, ако не се надвишават следните стойности (на горелка): 4 в) - I P ≤ 155 W: 25 mg; 4 в) - II 155 W < P ≤ 405 W: 30 mg; 4 в) - III P > 405 W: 40 mg.
            
            
               През януари 2015 г. Комисията получи едно заявление за подновяване на това освобождаване. По същество заявителите твърдят, че липсват заместители за приложенията, обхванати от това освобождаване, и че намаляването или премахването на живака в тези лампи води до загуба на ефективност
                  4
               . През януари 2020 г. същите заявители подадоха актуализирано искане, включващо намаляване на съдържанието на живак спрямо това от искането от 2015 г. В съответствие с изискванията на Директивата за ООВ (член 5, параграф 5, втора алинея) освобождаването продължава да бъде валидно, докато Комисията вземе решение по искането за подновяване.
            
            
               За да оцени исканеято за подновяване на това освобождаване, през юни 2015 г. Комисията започна проучване
                  5
               , за да извърши необходимата техническа и научна оценка, което приключи през 2016 г., и осемседмична онлайн консултация със заинтересованите страни
                  6
               . В допълнение към това проучване за оценка на получените подробни технически и научни данни и становища, както е документирано в доклада от проучването, Комисията извърши две допълнителни проучвания/актуализации, включващи участие на заинтересованите страни. Проучването, публикувано през 2019 г.
                  7
               , се съсредоточаваше върху социално-икономическата оценка и наличието на заместители, а през 2020 г. беше направена  актуализация въз основа на последните данни и модели
                  8
               . Окончателните доклади от проучването и актуализираните социално-икономически оценки бяха публикувани
                  9
               ; заинтересованите страни бяха съответно уведомени.
            
            
               Комисията проведе консултации с експертната група на държавите членки за делегираните актове по Директивата за ООВ по време на експертните заседания на 1 септември 2016 г., 29 октомври 2018 г. и 21 октомври 2019 г., за да събере становищата на държавите членки по предлагания курс на действие в съответствие със заключенията от оценките. Тя извърши всички необходими процесуални стъпки, свързани с освобождаването от ограничението за веществата съгласно член 5, параграфи 3—7
                  10
               . Съветът и Европейският парламент бяха уведомени за всички дейности.
            
            
               В заключителния доклад беше подчертано, че:
            
            
               ·безживачни заместители са налични на системно равнище (за използване в нови светодиодни (LED) осветители), но тези заместители не са съвместими със съществуващите натриеви лампи с високо налягане (лампи с натриеви пари, HPS) (подмяна на компоненти). Поради това ранното премахване на HPS лампите може да доведе до това жизненият цикъл на HPS осветителите да се съкрати и до общи негативни последици за околната среда.  Заключава се също така, че все още е необходимо време за разработката на достатъчно алтернативи — причина, поради която се препоръчва освобождаване за максималния срок от още пет години.  
            
            
               ·HPS лампите с намалено спрямо сегашните нива живачно съдържание се предлагат в различни форми и мощности.  Поради това освобождаването следва да бъде подновено при намалено съдържание на живак. 
            
            
               В заключение научните и техническите оценки както и консултациите със заинтересованите страни показаха, че критериите за освобождаване продължават да бъдат изпълнени по отношение на освобождаване 4 в) І — ІІІ. Резултатите от оценката показват също така, че подновяването на това освобождаване при намалено съдържание на живак няма да доведе до намаляване на степента на опазване на околната среда и здравето, осигурена с Регламента REACH, в съответствие с член 5 от Директива 2011/65/ЕС. 
            
            
               Съгласно насоките за по-добро регулиране проектът на делегирана директива беше публикуван за срок от четири седмици на портала „По-добро регулиране“, през който широката общественост можеше да изрази своето мнение. По време на консултациите по проекта на акта бяха получени три коментара. Поставените в тях въпроси бяха разгледани, но беше счетено, че не е необходимо да се направят изменения. 
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
         
         
            
               С делегираната директива се подновява освобождаване 4 в) І — ІІІ, включено в приложение III към Директива 2011/65/ЕС за употребата на живак в други натриеви лампи с високо налягане за целите на общото осветление. Допустимото съдържание на живак в посочените приложения е намалено, за да съответства на техническия напредък за посочените видове лампи.  
            
            
               В оценката на Комисията, основана на проведените проучвания и консултации, се заключава, че искането за освобождаване отговаря на поне един от критериите, определени в член 5, параграф 1, буква а) от Директивата за ООВ, което оправдава освобождаването: живакът не може да бъде надеждно заменен в категориите лампи, обхванати от настоящото освобождаване. 
            
            
            
               В заключение условията за освобождаване са изпълнени и освобождаване 4 в) І — ІІІ трябва да бъде подновено. При оценката се стигна също така до заключението, че вследствие на техническия напредък допустимото съдържание на живак за всяко от вписванията в освобождаването може да бъде намалено.  
            
            
               Датите на изтичане на срока на това освобождаване са определени в съответствие с член 5, параграф 2, първа алинея. В съответствие със заключенията на оценката етапът на развитие на заместителите оправдава подновяването на освобождаването за максималния срок от пет години. Не се очаква сроковете на валидност да имат неблагоприятни последици за иновациите. 
            
            
               Правният инструмент е делегирана директива, което е в съответствие с акта, предоставящ правомощията — Директива 2011/65/ЕС, и по-специално изпълнява изискванията на член 5, параграф 1, буква а) от нея.
            
            
               С делегираната директива се цели да се допринесе за защитата на човешкото здраве и на околната среда и за сближаване на разпоредбите за функционирането на вътрешния пазар в областта на електрическото и електронното оборудване, като за специфични приложения се разрешава употребата на иначе забранени вещества съгласно разпоредбите на ДООВ и при установените в нея условия, както и съгласно определената в същата директива процедура за адаптиране на приложения III и IV към научно-техническия напредък.
            
            
               Делегираната директива няма отражение върху бюджета на ЕС.
            
            
               ДЕЛЕГИРАНА ДИРЕКТИВА (ЕС) .../... НА КОМИСИЯТА
            
            
               от 13.12.2021 година
            
            
               за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на живак в други натриеви лампи с високо налягане (лампи с натриеви пари) за целите на общото осветление
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване
                  11
               , и по-специално член 5, параграф 1, буква а) от нея,
            
            
               като има предвид, че:
            
            
               (1)В Директива 2011/65/ЕС се изисква държавите членки да гарантират, че електрическото и електронното оборудване, което е пуснато на пазара, не съдържа опасните вещества, изброени в приложение II към същата директива. Това изискване не се прилага за освободените приложения, изброени в приложение III към посочената директива.
            
            
               (2)Категориите електрическо и електронно оборудване, за които се прилага Директива 2011/65/ЕС, са изброени в приложение I към същата директива.
            
            
               (3)Живакът е ограничено вещество, включено в приложение II към Директива 2011/65/ЕС. 
            
            
               (4)С Решение 2010/571/ЕС
                  12
                Комисията предостави, наред с другото, освобождаване за употребата на живак в натриеви лампи с високо налягане (лампи с натриеви пари) за целите на общото осветление („освобождаването“), което понастоящем е посочено като освобождаване 4 в) - I, 4 в) - II и 4 в) - III в приложение III към Директива 2011/65/ЕС. Освобождаването трябваше да изтече на 21 юли 2016 г. в съответствие с член 5, параграф 2, втора алинея, буква а) от посочената директива.
            
         
         
            
               (5)В натриевите лампи с високо налягане (лампи с натриеви пари) живакът се използва за промяна на цвета на светлината и на характеристиките на цветопредаване.  
            
            
               (6)На 15 януари 2015 г. Комисията получи искане за подновяване на освобождаването („искането за подновяване“), което е в рамките на срока, определен в член 5, параграф 5 от Директива 2011/65/ЕС, и което беше актуализирано с допълнителна информация на 20 януари 2020 г. В съответствие с член 5, параграф 5 от Директива 2011/65/ЕС освобождаването продължава да бъде валидно до вземането на решение по искането за подновяване.
            
            
               (7)При оценката на искането за подновяване, при която бяха взети предвид наличието на заместители и социално-икономическото въздействие на заместването, се стигна до заключението, че заместването или премахването на живака в съответните приложения понастоящем е технически неосъществимо. В оценката се заключава също така, че съдържанието на живак, допустимо в тези конкретни приложения, следа да бъде намалено, за да съответства на промените на пазара за конкретните видове лампи.  Оценката включваше консултации със заинтересованите страни в съответствие с член 5, параграф 7 от Директива 2011/65/ЕС. Получените по време на тези консултации коментари бяха направени обществено достояние на специален уебсайт.
            
            
               (8)Освобождаването е в съответствие с Регламент (ЕО) № 1907/2006 на Европейския парламент и на Съвета
                  13
                и поради това не намалява степента на опазване на околната среда и здравето, осигурена с него. 
            
            
               (9)Поради това е целесъобразно да се поднови освобождаването, що се отнася до вписвания 4 в) - I, 4 в) - II и 4 в) - III в приложение ІІІ към Директива 2011/65/ЕС за максимален срок от пет години, както е предвидено в член 5, параграф 2, първа алинея от посочената директива, тъй като понастоящем няма надеждни заместители.  С оглед на резултатите, които дават  настоящите усилия за намиране на надежден заместител, е малко вероятно продължителността на освобождаването да има неблагоприятни последици за иновациите.
            
            
               (10)Поради това Директива 2011/65/ЕС следва да бъде съответно изменена,  
            
            
               ПРИЕ НАСТОЯЩАТА ДИРЕКТИВА:
            
            
               Член 1
            
            
               Приложение III към Директива 2011/65/ЕС се изменя в съответствие с приложението към настоящата директива.
            
            
               Член 2 
            
            
               1.Държавите членки приемат и публикуват не по-късно от [последния ден на 6-ия месец след датата на влизане в сила на настоящата директива] законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
            
            
               Те прилагат тези разпоредби от [последния ден на 6-ия месец след датата на влизане в сила на настоящата директива + 1 ден].
            
            
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
            
            
               2.Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
            
            
               Член 3 
            
            
               Настоящата директива влиза в сила на двадесетия ден след деня на публикуването ѝ в Официален вестник на Европейския съюз.
            
            
               Член 4
            
            
               Адресати на настоящата директива са държавите членки.
            
            
               Съставено в Брюксел на 13.12.2021 година.
            
            
               
                     За Комисията
               
            
         
         
            
               
                     Председател
                     Ursula VON DER LEYEN
               
               
            
         
         
            
                  
                     (1)
                  
                        ОВ L 174, 1.7.2011 г., стр. 88.
               
               
                  
                     (2)
                  
                        ОВ L 396, 30.12.2006 г., стр. 1.
               
               
                  
                     (3)
                  
                        Списъкът е на разположение на адрес: 
                  https://ec.europa.eu/environment/waste/rohs_eee/adaptation_en.htm
                  .
               
               
                  
                     (4)
                  
                        
                  https://rohs.exemptions.oeko.info/fileadmin/user_upload/RoHS_Pack_9/Exemption_4_c__IIII_/ 
                  4c_LE_RoHS_Exemption_Req_Final.pdf
                   .
               
               
                  
                     (5)
                  
                        Окончателният доклад от проучването е на разположение на адрес 
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .
               
               
                  
                     (6)
                  
                        Период на консултацията: 21 август 2015 г. — 16 октомври 2015 г., https://rohs.exemptions.oeko.info.
               
               
                  
                     (7)
                  
                        
                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_ 
                  20190729_Final.pdf
               
               
                  
                     (8)
                  
                        
                  
                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383
                  
                  , starting on page 92.
               
               
                  
                     (9)
                  
                  
                        
                     https://ec.europa.eu/environment/waste/rohs_eee/studies_rohs1_en.htm
                     . 
                  
               
               
                  
                     (10)
                  
                        Списък на необходимите административни стъпки е на разположение на 
                  уебсайта на Комисията
                  . Настоящият етап от процедурата може да се види за всеки проект на делегиран акт в Междуинституционалния регистър на делегираните актове на следния адрес 
                  https://webgate.ec.europa.eu/regdel/#/home.
               
               
                  
                     (11)
                  
                        ОВ L 174, 1.7.2011 г., стр. 88.
               
               
                  
                     (12)
                  
                        Решение 2010/571/ЕС на Комисията от 24 септември 2010 г. за изменение с цел привеждане в съответствие с научно-техническия прогрес на приложението към Директива 2002/95/ЕО на Европейския парламент и на Съвета по отношение на допускането по изключение на употребата на олово, живак, кадмий, шествалентен хром, полибромирани бифенили или полибромирани дифенилетери (ОВ L 251, 25.9.2010 г., стр. 28).
               
               
                  
                     (13)
                  
                        Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).
               
            
      
    ---documentbreak--- 
      
         
         
            
               ПРИЛОЖЕНИЕ 
            
            
               В приложение IІІ към Директива 2011/65/ЕС вписвания 4 в), 4 в) - I, 4 в) - II и 4 в) - III  се заменят със следното:
            
            
                     
                        Освобождаване
                     
                  
                  
                     
                        Обхват и дати на прилагане
                     
                  
               
                     
                        „4, в)
                     
                  
                  
                     
                        Живак в други натриеви лампи с високо налягане (лампи с натриеви пари) за целите на общото осветление, който не превишава (на горелка):
                     
                  
                  
                     
                  
               
                     
                        4, в) - I 
                     
                  
                  
                     
                        P ≤ 155 W: 20 mg 
                     
                  
                  
                     
                        Изтича на [СП: 5 години след публикуването на делегираната директива в Официален вестник]
                     
                  
               
                     
                        4, в) - IІ
                     
                  
                  
                     
                        155 W < P ≤ 405 W: 25 mg 
                     
                  
                  
                     
                        Изтича на [СП: 5 години след публикуването  на делегираната директива в Официален вестник]
                     
                  
               
                     
                        4, в) - IІІ
                     
                  
                  
                     
                        P > 405 W: 25 mg 
                     
                  
                  
                     
                        Изтича на [СП: 5 години след публикуването  на делегираната директива в Официален вестник]“